Výzva na predloženie indikatívnej cenovej ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky: HaZZ – GFFF-V a ETC.

Za účelom stanovenia predpokladanej hodnoty zákazky si Vás dovoľujeme požiadať o predloženie indikatívnej cenovej ponuky prostredníctvom systému JOSEPHINE, v termíne do 07.08.2023.

Ministerstvo vnútra Slovenskej republiky, Pribinova 2, 812 72 Bratislava je prijímateľom (ďalej len „prijímateľ“) projektov:

* „GFFF-V - Pozemné hasenie lesných požiarov s využitím vozidiel“, kód ITMS2014+ 310031J215
* „ETC - Dočasný núdzový tábor“, kód ITMS2014+ 310031H157

Organizačnou zložkou MV SR realizujúcou projekty je Prezídium hasičského a záchranného zboru SR.

Predmet zákazky sa týka obstarania tovaru, ktorý je nevyhnutný pre realizáciu aktivít vyššie uvedených projektov.

Zákazka je financovaná zo schválených projektov financovaných zo zdrojov EÚ v rámci operačného programu „Kvalita životného prostredia“:

* 310031J215 – GFFF-V Pozemné hasenie lesných požiarov s využitím vozidiel,
* 310031H157 – ETC – Dočasný núdzový tábor.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve a prílohe č. 1.

V prílohe Vám zasielame Prílohu č. 1 – ktorá obsahuje opis predmetu zákazky a žiadosť o cenovú ponuku.

Indikatívnu cenovú ponuku predkladajte len prostredníctvom systému JOSEPHINE, a to zaslaním vyplnenej prílohy č. 1

Verejný obstarávateľ neumožňuje predložiť variantné riešenie vo vzťahu k požiadavke na predmet zákazky. Ak súčasťou ponuky bude aj variantné riešenie, nebude takéto riešenie zaradené do vyhodnotenia a bude sa naň hľadieť akoby nebolo predložené.

Cena predmetu zákazky musí zahŕňať aj náklady spojené s dopravou a vyložením na miesto plnenia- Košická 47, Bratislava.

Verejný obstarávateľ požaduje, aby bolo v cene zahrnuté:

* V cene jedného kusu musia byť započítané všetky náklady, ktoré môže uchádzač účtovať verejnému obstarávateľovi, t. j. cena musí byť konečná a nie je možné ju navyšovať o dodatočné náklady spojené s dodaním materiálu.
* V cenovej ponuke musia byť uvedené všetky náklady spojené s dopravou a tovarom~~/službou/stavebnými prácami~~, ktoré si môže uchádzač účtovať voči verejnému obstarávateľovi. Ako napríklad balné, vyskladnenie, uskladnenie, kilometrovné, nakládka, dezinfekcia, vykládka (napr. hydraulickou rukou), stojné, technické revízie, návod na používanie v slovenskom jazyku a pod..
* Verejný obstarávateľ požaduje na dodaný tovar záruku min. 24 mesiace. Záruka začína plynúť dňom dodania, t.j. odo dňa uvedenom v dodacom liste.
* Verejný obstarávateľ si vyhradzuje právo prevziať iba tovar v kvalite I. triedy, funkčný, bez zjavných vád, dodaný v kompletnom stave a v požadovanom množstve. V prípade, že dodaný tovar vykazuje preukázateľné vady, nedostatočnú kvalitu, rozdiel v množstve a zámenu tovaru v porovnaní so zmluvou, dodávateľ je povinný na vlastné náklady odviezť a dodať nový tovar. K neprevzatiu tovaru bude spísaný protokol, z ktorého bude zrejmý dôvod, pre ktorý nebol tovar prevzatý a bude uvedený náhradný termín dodania nového tovaru. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

Verejný obstarávateľ požaduje dodať predmet zákazky nasledovným spôsobom:

1. obaly na zabalenie predmetu zákazky budú vyrobené z ľahko recyklovateľného materiálu, alebo materiálu z obnoviteľných zdrojov, alebo sa musí jednať o obalový systém pre opakované použitie, obaly z PVC sú vylúčené,
2. všetky obalové materiály musia byť ľahko oddeliteľné na recyklovateľné časti tvorené jedným materiálom (napr. lepenka, papier, textília),
3. po písomnom vyzvaní verejným obstarávateľom, dodávateľ zabezpečí odvoz materiálu použitého na zabalenie predmetu zákazky, ktorý je možné opätovne recyklovať a zabezpečiť jeho opätovné použitie formou recyklácie v recyklačných zariadeniach s regionálnou pôsobnosťou a zabezpečí likvidáciu materiálu použitého na zabalenie predmetu zákazky, ktorý nie je možné opätovne recyklovať, v zariadeniach na zhodnocovanie energie s regionálnou pôsobnosťou,
4. najneskôr do 5 dní od doručenia objednávky doručí verejnému obstarávateľovi zoznam recyklačných zariadení a zariadení na zhodnocovanie energie s regionálnou pôsobnosťou na udelenie súhlasu verejným obstarávateľom, verejný obstarávateľ sa zaväzuje, že udelenie súhlasu nebude bezdôvodne odoprené.

S pozdravom

JUDr.Tomáš Franko

vedúci oddelenia všeo. komodít | odbor hospodárskeho zabezpečenia | sekcia ekonomiky



Pribinova 2 | 81272 Bratislava | Slovenská republika

mobil: 0903313252

 +421905478386

[www.minv.sk](https://www.minv.sk/)